**Opbevaring af urne i hjemmet**

Du har den       henvendt dig med spørgsmål om muligheden for at opbevare urnen med din afdøde fars/mors/datters/søns aske i dit eget hjem.

Det er ikke tilladt at opbevare en urne med aske fra en afdød person i sit eget hjem.

Efter reglerne i begravelsesloven skal aske nedsættes på folkekirkens kirkegårde eller andre gravpladser godkendt af kirkeministeren.

Det er også muligt at sprede asken over åbent hav, hvis afdøde skriftligt har ønsket dette. Kravet om skriftlighed kan fraviges, når det er utvivlsomt, at det var afdødes ønske, at asken skulle spredes over åbent hav. Det er begravelsesmyndigheden (sognepræsten), der kan træffe afgørelse om, om kravet om skriftlighed kan fraviges.

Endelig kan biskoppen tillade, at der forholdes med asken ”på anden sømmelig måde”, når der foreligger et bestemt udtalt ønske herom fra afdøde. Dette gælder blandt andet deling af aske og urnenedsættelse på privat ejendom.

Biskoppen giver dog ikke tilladelse til at opbevare asken i eget hjem, da det vil kunne indebære en tilsidesættelse af de etiske hensyn, der ligger til grund for begravelseslovens bestemmelser.

De relevante regler på området kan findes her:

[Begravelsesloven (retsinformation.dk)](https://www.retsinformation.dk/eli/lta/2023/766)

[Vejledning om urnenedsættelse på privat ejendom m.v.\n(Til stiftsøvrighederne) (retsinformation.dk)](https://www.retsinformation.dk/eli/mt/2008/51)

Med venlig hilsen

      Menighedsråd